stanford-oval/wikipedia huggingface dataset:
סיידי סינק
קריירה

סינק החלה לשחק בילדותה, כשאהבה את הסדרה "היי סקול מיוזיקל" ועם אחיה הגדול נהגה להציג סצנות מתוכה. אמה החליטה לשלוח אותה לשיעורי משחק ביוסטון, וב־2012 לוהקה למחזמר המפורסם "אנני" בברודוויי, שפתח את דלתה לעולם המשחק. לאחר מכן הופיעה בסדרות הטלוויזיה האמריקאיות "צדק בדם" ו"אודיסיאה אמריקאית". ב־2015 הופיעה שוב בברודוויי לצד הלן מירן במחזה "קהל במלכה", שם גילמה את אליזבת השנייה הצעירה.
ב־2017 לוהקה סינק לסרט "טירת הזכוכית", שהתבסס על הספר עטור הפרסים של ג'אנט וולס על ילדותה. במהלך הצילומים פגשה את משפחתו של השחקן וודי הרלסון, טבעוני ותיק, שהעניק לה השראה להפוך לטבעונית ושגרירה לזכויות בעלי חיים.
ב־2017 לוהקה סינק לתפקיד מקס מייפילד בסדרת המסתורין של נטפליקס "דברים מוזרים". שנתיים אחר כך השתתפה בסרט האימה "איליי".
ב־2021 כיכבה בשני סרטים מתוך טרילוגיית הסרטים של "רחוב הפחד", המבוסס על סדרת ספרים באותו השם, שנכתבה על ידי הסופר ר. ל. סטיין – רחוב הפחד – חלק 2: 1978 ורחוב הפחד – חלק 3: 1666, שעלו לנטפליקס ביולי 2021.
ב־2021 הופיעה בסרט הקצר של טיילור סוויפט "All too well".
ההופעה של סינק בעונה הרביעית של דברים מוזרים, ובמיוחד בפרק "Dear Billy", זכתה לשבחים רבים. על הופעתה זכתה בפרס איגוד המבקרים בהוליווד לשחקנית המשנה הטובה ביותר בסדרת סטרימינג – דרמה, וקיבלה מועמדות לפרס סאטורן על הופעה של שחקנית צעירה.
ב־2022 היא גילמה את אלי, בתו הנטושה של הומוסקסואל עם עודף משקל (ברנדן פרייזר), בסרט הדרמה של דארן ארונופסקי "הלוויתן". על תפקידה בסרט הייתה מועמדת לפרס המבקרים לביצוע הטוב ביותר לשחקנית צעירה.
היא הופיעה ברשימת טיים 100 נקסט לשנת 2022 של מגזין טיים. ובשנת 2023, בגיל 20, הופיעה ברשימת פורבס 30Under30.
באוקטובר 2024, פורסם כי סינק תככב על במת ברודוויי באביב 2025 בקומדיה "John Proctor Is The Villain". הופעות המחזה יחלו ב-20 במרץ 2025, בתיאטרון בות' בברודוויי, וערב הפתיחה הרשמי יתקיים ב-14 באפריל. העלילה מתרחשת בתיכון בכפר בג'ורג'יה, שם כיתת אנגלית לומדת את המחזה "ציד המכשפות", אך התלמידים מתעסקים יותר באהבה צעירה, חינוך מיני, ושערוריות בית ספריות. במרץ 2025, פורסם שסינק הצטרפה ליקום הקולנועי של מארוול ותשחק ב"ספיידרמן 4" לצד טום הולנד. לא ידוע עדיין איזו דמות תגלם, אך על פי דיווחים תפקידה יהיה משמעותי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | רוקי: הסיפור האמיתי | קימברלי |  |
| 2017 | טירת הזכוכית | לורי וואלס הצעירה |  |
| 2019 | איליי | היילי |  |
| 2021 | רחוב הפחד חלק שני: 1978 | זיגי ברמן |  |
| 2021 | רחוב הפחד חלק שלישי: 1666 | קונסטנס / זיגי ברמן |  |
| 2021 | All too well | 'היא' | סרט קצר |
| 2022 | הלוויתן | אלי סרספילד |  |
| 2022 | זואי היקרה | טס דנונציו |  |
| 2024 | A Sacrifice | מייזי מונרו |  |
| 2026 | ספיידרמן 4 | יפורסם בהמשך |  |
| TBA | O'Dessa |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | האמריקאים | לאנה | פרק: "Mutually Assured Destruction" |
| 2014 | שוטרים בדם | דייזי קרפנטר | פרק: "Insult to Injury" |
| 2015 | American Odyssey | סוזן באלארד | 11 פרקים |
| 2016 | קימי שמידט | נערה טווין | פרק: "Kimmy Sees a Sunset!" |
| 2017–הווה | דברים מוזרים | מקסין "מקס" מייפילד | תפקיד ראשי (עונה 2–הווה); 26 פרקים |
פילמוגרפיה > תיאטרון

| שנה | מחזה | תפקיד | מקום | הערות |
| --- | --- | --- | --- | --- |
| 2011 | חג המולד הלבן | סוזן וויברלי | תיאטרון מתחת לכוכבים | אזורי |
| 2012 | אנני | אנני | תיאטרון מתחת לכוכבים | אזורי |
| 2012 | אנני | אנני, דאפי (לסירוגין) | תיאטרון פאלאס | ברודוויי |
| 2012–2014 | אנני | אנני, טסי, דאפי ועוד. | תיאטרון פאלאס | ברודוויי |
| 2015 | הקהל | המלכה הצעירה אליזבת השנייה | תיאטרון ג'רלד שוינפלד | ברודוויי |
| 2025 | John Proctor Is The Villain | יפורסם בהמשך | תיאטרון בות' | ברודוויי |
הערות שוליים

↑   Sadie Sink Recalls Her First Kiss On Stranger Things!, סרטון בערוץ "heatworld", באתר יוטיוב
1 2  וינונה ריידר, 2022 TIME100 Next: Sadie Sink‏, Time (באנגלית)
1 2  Forbes 30 Under 30 2023: Celebrities‏, Forbes (באנגלית)
↑  POMO Media Group sro, Sadie Sink‏
1 2  Greg Evans, ‘Stranger Things’ Actor Sadie Sink To Star In Broadway Comedy ‘John Proctor Is The Villain’, Deadline, ‏2024-10-17 (באנגלית אמריקאית)
1 2  Rebecca Rubin, ‘Stranger Things’ Star Sadie Sink Joins Tom Holland in ‘Spider-Man 4’, Variety, ‏2025-03-12 (באנגלית אמריקאית)
↑  ‏AP Breakthrough Entertainer: Sadie Sink smiles through drama, באתר apnews.com, ‏17 בדצמבר 2022, בדיקה אחרונה ב־28 באוגוסט 2023
| --- | --- |
בקרת זהויות :  GND: 1272373266  ISNI: 0000 0004 9932 1663  LCCN: no2018081033  VIAF: 6480152988213812790003   WorldCat (עם VIAF): 6480152988213812790003 
נואמת במרכז הכנסים של סן דייגו בסן דייגו, קליפורניה
10 במרץ

10 במרץ הוא היום ה-69 בשנה (70 בשנה מעוברת), בשבוע ה-10 בלוח הגרגוריאני. עד לסיום השנה, נשארו עוד 296 ימים.
אירועים היסטוריים ביום זה

241 לפנה"ס – מסתיימת המלחמה הפונית הראשונה בין רומא לקרתגו
1610 – גלילאו גליליי מפרסם את ספרו Sidereus Nuncius
1629 – צ'ארלס הראשון מלך אנגליה מפזר את הפרלמנט. הפרלמנט יתכנס מחדש רק 11 שנים מאוחר יותר
1804 – רכישת לואיזיאנה: נחתם טקס רשמי המסמל את העברת השליטה במדינת לואיזיאנה מצרפת לממשלת ארצות הברית
1831 – נוסד לגיון הזרים הצרפתי
1848 – הסנאט האמריקאי מאשר את הסכם גואדלופה אידלגו
1876 – שיחת הטלפון הראשונה בין אלכסנדר גרהם בל לעוזרו ווטסון
1893 – חוף השנהב הופכת לקולוניה צרפתית
1937 – האפיפיור פיוס האחד עשר מפרסם את האנציקליקה Mit brennender Sorge המותחת ביקורת על האידאולוגיה הנאצית
1943 – נכשל ניסיון גירוש יהודי בולגריה למחנה ההשמדה טרבלינקה
1944 – טקס חניכת גן מאיר בתל אביב
1949 – לאחר 10 חודשים של הממשלה הזמנית, מוקמת ממשלת ישראל הראשונה בראשות דוד בן-גוריון
1949 – הנפת דגל הדיו סמוך למשטרת אום רשרש (כיום אילת) במבצע עובדה וסיום מלחמת העצמאות
1952 – פולחנסיו בטיסטה משתלט בהפיכה על קובה
1959 – ניסיון מרידה כושל בטיבט נגד הכיבוש הסיני, אלפים נטבחו על ידי הצבא הסיני
1964 – חברת הרכב פורד מציגה לראשונה את מכונית הפורד מוסטנג
1974 – גולדה מאיר מציגה את ממשלתה השלישית בפני הכנסת
1977 – אסטרונומים מגלים לראשונה את הטבעות מסביב לכוכב אורנוס
1978 – נחיתת החללית סויוז 28 לאחר ביקור בתחנת החלל סאליוט 6 ושהות של 10 ימים בחלל
1985 – 12 חיילי צה"ל נהרגים בפיגוע מכונית תופת ליד מטולה
2000 – מדד הנאסד"ק מגיע לשיא של 5132.52 נקודות – שיא בועת הדוט-קום
2006 – הגשושית האמריקאית MRO, מקפת לסקר מאדים, נכנסת למסלול סביב מאדים (בתמונה‏: המחשת אמן של הכניסה למסלול)
2011 – רעידת אדמה בעוצמה 5.4 בסולם ריכטר פקדה את מחוז ינגג'יאנג בסין וגרמה למותם של לפחות 25 אנשים
2019 – התרסקות טיסה ET302 של אתיופיאן איירליינס בדרכה מאדיס אבבה לניירובי, במטוס מדגם B737-8 MAX. כל 149 הנוסעים ו-8 אנשי צוות נהרגו
נולדו

1415 – וסילי השני, נסיך מוסקבה (נהרג ב-1462)
1452 – פרננדו השני, מלך אראגון (נפטר ב-1516)
1503 – פרדיננד הראשון, קיסר האימפריה הרומית הקדושה (נפטר ב-1564)
1628 – מרצ'לו מלפיגי, רופא איטלקי (נפטר ב-1694)
1709 – גאורג שטלר, חוקר טבע גרמני (נפטר ב-1746)
1845 – אלכסנדר השלישי, צאר רוסי (נפטר ב-1894)
1885 – תמרה קרסבינה, פרימה בלרינה בבלט הרוסי האמפריאלי, וממייסדות הבלט המודרני (נפטרה ב-1978)
1903 – בטינה ארליך, ציירת ומאיירת ספרים יהודייה ממוצא אוסטרי (נפטרה ב-1985)
1917 – שושנה שרירא, סופרת ועיתונאית (נפטרה ב-2003)
1918 – גינטר ראל, טייס קרב גרמני (נפטר ב-2009)
1920 – בוריס ויאן, סופר ומשורר צרפתי (נפטר ב-1959)
1923 – שמואל תמיר, פוליטיקאי ישראלי (נפטר ב-1987)
1925 – מרדכי אלקחי, איש אצ"ל, מעולי הגרדום (הוצא להורג ב-1947)
1926 – אלכסנדר זצפין, מלחין סובייטי רוסי
1928 – ג'יימס ארל ריי, רוצח אמריקאי (נפטר ב-1998)
1929 – גרשון רנרט, צייר ישראלי (נפטר ב-2009)
1929 – סטיבן שוובל, משפטן ושופט בינלאומי אמריקאי, פרקליט ובורר
1933 – לוי שער, מוזיקאי ישראלי, מורה למוזיקה, מנצח, מעבד ומלחין בזמר העברי (נפטר ב-2014)
1934 – פו צונג, פסנתרן סיני (נפטר ב-2020)
1936 – אברהם גרוסמן, פרופסור בחוג להיסטוריה של עם ישראל באוניברסיטה העברית בירושלים, חבר האקדמיה הלאומית הישראלית למדעים וזוכה פרס ישראל לחקר ההיסטוריה היהודית (נפטר ב-2024)
1936 – ספ בלאטר, נשיא פיפ"א
1940 – צ'אק נוריס, שחקן אמריקאי
1947 – קים קמפבל, האישה הראשונה שכיהנה כראש ממשלת קנדה
1948 – ז'אן-פייר אדמס, כדורגלן צרפתי ששיחק בעמדת הבלם (נפטר ב-2021)
1949 – דודו זכאי, זמר ישראלי
1952 – מורגן צ'נגיראי, פוליטיקאי זימבבווי, מנהיג האופוזיציה לשלטון רוברט מוגאבה (נפטר ב-2018)
1953 – פול האגיס, תסריטאי
1954 – רונית ויס ברקוביץ, תסריטאית ובמאית, יוצרת סדרות ועורכת ספרותית
1957 – אוסאמה בן לאדן, טרוריסט וראש אל-קאעידה (נהרג ב-2011)
1958 – שרון סטון, שחקנית קולנוע אמריקאית
1959 – יורם מארק-רייך, מוזיקאי וסופר ישראלי
1960 – גד יאיר, סופר וסוציולוג ישראלי
1961 – לורל קלארק, קצינת רפואה ומנתחת מוטסת בחיל הים האמריקאי ואסטרונאוטית אמריקאית (נפטרה ב-2003)
1964 – אייל שכטר, מוזיקאי ושחקן ישראלי
1964 – הנסיך אדוארד, דוכס אדינבורו
1967 – דייצ'י סוזוקי, שחיין יפני
1970 – יגאל כרמל, מוזיקאי ישראלי
1971 – ג'ון האם, שחקן אמריקאי
1972 – טימבלנד, זמר אמריקאי
1974 – קרן אן, גיטריסטית וזמרת ישראלית-צרפתייה
1975 – אפרת אנזל, מנחת טלוויזיה ורדיו, עיתונאית ושחקנית ישראלית
1976 – אריאל דולינקו, שחיין ישראלי
1977 – רובין ת'יק, שחקן אמריקאי
1979 – הגר בן-אשר, במאית, תסריטאית ושחקנית ישראלית
1981 – אלינה דוני, זמרת ג'אז ומלחינה אלבנית
1981 – סמואל אטו, כדורגלן קמרוני
1983 – קארי אנדרווד, זמרת קאנטרי אמריקאית
1984 – אוליביה ווילד, שחקנית אמריקאית
1986 – רוני דואני, זמרת ישראלית הידועה גם בכינוייה רוני סופרסטאר
1988 – איוואן רקיטיץ', שחקן כדורגל קרואטי
1992 – אמילי אוסמנט, שחקנית וזמרת אמריקאית
1996 – גיל קיזלר, שחיין ישראלי
נפטרו

483 – האפיפיור סימפליקיוס
1872 – ג'וזפה מציני, ממנהיגי התנועה לאיחוד איטליה (נולד ב-1805)
1910 – קרל ריינקה, מלחין, מנצח ופסנתרן גרמני (נולד ב-1824)
1913 – הארייט טאבמן, לוחמת נגד העבדות בארצות הברית (נולדה ב-1820)
1940 – מיכאיל בולגקוב, סופר רוסי (נולד ב-1891)
1942 – ויליאם הנרי בראג, פיזיקאי אנגלי (נולד ב-1862)
1942 – וילבור סקוביל, רוקח וכימאי אמריקאי (נולד ב-1865)
1948 – יאן מסריק, שר החוץ של צ'כוסלובקיה (נולד ב-1886)
1961 – חגית לאלו, ציירת ישראלית, שציירה בסגנון אקספרסיוניזם מופשט (נולדה ב-1931)
1974 – קלמן מגן, אלוף בצה"ל, שזכה בעיטור העוז (נולד ב-1929)
1985 – קונסטנטין צ'רניינקו, מזכ"ל המפלגה הקומוניסטית של ברית המועצות (נולד ב-1911)
1995 – מתי פלד, איש פלמ"ח, אלוף בצה"ל וחבר הכנסת מטעם הרשימה המתקדמת לשלום (נולד ב-1923)
1998 – לויד ברידג'ס, שחקן אמריקאי (נולד ב-1913)
1998 – חיים דוד הלוי, רבה הראשי של תל אביב (נולד ב-1924)
2000 – רפאל בש, מזכ"ל מפא"י וחבר הכנסת הראשונה (נולד ב-1913)
2005 – דבי בסרגליק, שחקנית ומדבבת ישראלית (נולדה ב-1955)
2008 – יצחק גולן, דובר צה"ל בשנים 1977–1979 ומנהל כפר הנוער בן שמן (נולד ב-1932)
2010 – מנדל נון, דייג, ארכאולוג וחוקר הכנרת (נולד ב-1918)
2010 – קורי היים, שחקן קנדי-יהודי (נולד ב-1971)
2018 – אובר דה ז'יבנשי, מעצב אופנה צרפתי ומייסד בית האופנה ז'יבנשי (נולד ב-1927)
2022 – יורגן גרבובסקי, כדורגלן גרמני (נולד ב-1944)
2022 – יבהן דיידיי, פוליטיקאי אוקראיני (נולד ב-1987)
2025 – עמנואל (עמי) חובב, קצין מודיעין בצה"ל וחוקר פרטי (נולד ב-1933)
ראו גם

9 במרץ – 11 במרץ
מרץ
לוח אירועים שנתי
פרננדו השני
אלכסנדר השלישי
צ'אק נוריס
אוסאמה בין לאדן
הנסיך הקטן

ערך זה עוסק בספר מאת אנטואן דה סנט־אכזופרי. אם התכוונתם למשמעות אחרת, ראו .
| --- | --- |

 מידע כללי
 מאת:  אנטואן דה סנט־אכזופרי
 איורים:  אנטואן דה סנט-אכזופרי 
 שפת המקור:  צרפתית
 תורגם לשפות:  מאות שפות ודיאלקטים
 סוגה:  ספרות ילדים
 הוצאה
 הוצאה:  Gallimard
 תאריך הוצאה:  אפריל 1943
 מספר עמודים:  92
 הוצאה בעברית
 הוצאה:  כנרת זמורה דביר 2015
 פרסים
 Retro Hugo Award for Best Novella (2019)  רשימת 100 הספרים של המאה של לה מונד 
 סדרה
 ספר קודם:  טייס קרב 
 הספר הבא:  מכתב לבן ערובה 
 קישורים חיצוניים
 הספרייה הלאומית:  002340572, 002298571, 002050567, 002050568, 002050569, 002050566, 002713390, 002637455, 002909625, 003758407, 003857644, 003786160, 003767597
 
הנסיך הקטן, מתוך האיורים המקוריים של המחבר.
גן סיפור "הנסיך הקטן" בחולון
מדליק הפנסים בגן סיפור "הנסיך הקטן" בחולון
המלך בגן סיפור "הנסיך הקטן" בחולון
ציור מתוך הספר
הנסיך הקטן (בצרפתית: Le Petit Prince) הוא ספרו המפורסם ביותר של הסופר הצרפתי אנטואן דה סנט־אכזופרי, שכתב אותו, ככל הנראה, בעת שהותו במלון בניו יורק. הספר יצא בשנת 1943.
בעודו כתוב ומאויר כספר ילדים, ב"הנסיך הקטן" באים לידי ביטוי מספר רעיונות מעמיקים בנוגע לחיים ולאהבה, המעוררים תהייה אם אמנם הוא כזה. ההקדשה: "לליאון ורת, כשהיה ילד קטן", מרמזת לכך שהספר מכוון לזיכרון הילדות הנוסטלגי של הקוראים המבוגרים, ולא דווקא לילדים.
עַל כֵּן, אִם תַּגִּיד לָהֶם [לַמְּבֻגָּרִים]: "הַהוֹכָחָה שֶׁהַנָּסִיךְ הַקָּטָן הָיָה קַיָּם בֶּאֱמֶת הִיא שֶׁהוּא הָיָה מַקְסִים, שֶׁצָּחַק וְשֶׁרָצָה כִּבְשָׂה. מִי שֶׁרוֹצֶה כִּבְשָׂה, סִימָן שֶׁהוּא קַיָּם", יִמְשְׁכוּ בַּכְּתֵפַיִם וְיִתְיַחֲסוּ אֵלֶיךָ כְּאֶל יֶלֶד קָטָן!
העלילה סובבת סביב התרחשות דמיונית, בה מוצא עצמו המספר, סנט־אכזופרי, תקוע במדבר סהרה לאחר תקלה מכנית במטוסו (ואמנם, סנט־אכזופרי היה טייס בחייו, ונחת נחיתת חירום במדבר סהרה, בהמשך מצא את מותו כשמטוסו נפל במלחמת העולם השנייה), שם הוא פוגש צעיר משונה - הוא הנסיך הקטן, גיבור הסיפור אליו הוא נקשר במהרה. בשיחותיהם, חושף המחבר את השקפתו על חוסר ההגיון שמפגין המין האנושי לעיתים, ועל האמיתות הפשוטות אותן נוטים לשכוח המבוגרים.
האיורים בספר, המתארים את הנסיך הקטן ואת ההתרחשויות העיקריות, הם פרי עטו של המחבר, ומוסיפים נופך ייחודי לספר.
תמצית העלילה

כך טיבם של המבוגרים, ואין לדון אותם לכף חובה. על כן חייבים הילדים להתייחס אליהם בסלחנות ובאורך־רוח, כי אנו, המבינים את סוד החיים, איננו מייחסים למִספרים חשיבות יתרה.
הנסיך מתגורר על אסטרואיד קטן ובו שלושה הרי געש ושושנה אחת, אליה הנסיך קשור מאוד רגשית. הוא מבלה את ימיו בדאגה ובטיפוח הכוכב שלו: בגריפת לועי הרי הגעש ובשירוש שורשי עצי הבאובב שמנסים כל הזמן להתרחב ולהתפשט, מה שעלול לבקע את הכוכב הקטן. לאחר ריב עם השושנה המפונקת, עוזב הנסיך את כוכבו על מנת לראות את היקום. הוא מגיע למספר אסטרואידים אחרים, כשבכל אחד מתגורר מבוגר, טיפשי בדרכו שלו.
המלך שחושב שהוא שולט על הכוכבים מכיוון שהוא פוקד עליהם לעשות דברים שהיו עושים בלאו הכי, ומנסה לנהוג כך גם כלפי אנשים. כך למשל לאחר שהנסיך הקטן אומר לו שהוא עומד לפהק הוא פוקד עליו לפהק.
הגאוותן שרוצה להיות מוערץ על ידי כל אדם, וביקש מהנסיך שיגיד לו שהוא הכי חכם ומוצלח על הכוכב, בקשה מטופשת לאור העובדה שהוא חי לבד על כוכבו.
השיכור ששותה מתוך חרפה, על מנת לשכוח את חרפת שתייתו.
איש העסקים שעסוק תמיד בספירת הכוכבים שהוא חושב ששייכים לו, ורוצה להשתמש בהם על מנת לרכוש כוכבים נוספים.
מדליק הפנסים שחי על אסטרואיד שמשלים סיבוב סביב צירו כל דקה. לפני זמן רב, הוטלה עליו המשימה של הדלקת הפנס היחיד על הכוכב עם בוא הלילה, ולכבותו עם זריחת השמש. בהתחלה, זמן הסיבוב של הכוכב היה סביר יותר, ולמדליק הפנסים היה זמן לנוח. עם הזמן, הואצה מהירות סיבוב הכוכב סביב צירו, והיממות התקצרו. בסרובו להפנות גבו לעבודתו, הוא מדליק ומכבה את הפנס כל דקה. אף על פי כן, מדליק הפנסים הוא הדמות היחידה שהנסיך מוצא בה טעם, משום הנחישות ומשמעות חייו - הדלקת הפנס.
הגאוגרף שמעביר את חייו בכתיבת מפות, אך לעולם לא עוזב את שולחנו. מתוך עניין מקצועי, מבקש הגאוגרף מן הנסיך לתאר את עולמו. הנסיך הקטן מתאר את הרי הגעש ואת השושנה. "אנחנו לא רושמים שושנים", עונה לו הגאוגרף, מכיוון שהן "בנות חלוף". הנסיך הלום מהגילוי שהפרח האהוב שלו ייעלם יום אחד. הגאוגרף ממליץ לו שיבקר בכדור הארץ.
על הארץ, מגלה הנסיך שורה שלמה של שיחי שושנים, ורוחו נופלת, מכיוון שהשושנה שלו אמרה לו שהיא ייחודית ויחידה ביקום כולו. הוא פוגש שועל ומאלף אותו (לבקשתו), והשועל מסביר לו כי שושנתו אכן ייחודית, מכיוון שהנסיך נתן לשושנה אהבה והשקיע זמן באהבה לה.
הנסיך פוגש בעוד שני מבוגרים על הארץ:
כוון הרכבות שתפקידו לכוון את הרכבות ולרכז את האנשים בקבוצות של אלף איש כדי להסיע אותם ממקום למקום.
הסוחר המוכר טבליות החוסכות את הצורך בשתיית מים.
הנסיך פוגש את המספר במדבר, ומבקש ממנו לצייר לו כבשה. לאחר כמה ניסיונות כושלים לצייר כבשה שתתאים לרצונו של הנסיך, מצייר לו הדובר קופסה, ובה, לפי דבריו, נמצאת הכבשה. הנסיך מקבל זאת בשמחה.
הנסיך פוגש במדבר נחש, שמבטיח לו כי יש לו הכח להחזיר את הנסיך לכוכב הבית שלו. לאחר מחשבה, הנסיך נפרד מן המספר פרידה מלאת רגשות, ומרשה לנחש להכיש אותו. הנסיך הקטן נופל בדממה על החול, ולא משאיר אחריו אף סימן פיזי.
בספר מוזכרת סכנת עצי הבאובב, שזרעיהם דומים לאלה של שושנים אך יש לגלות ולנכש אותם ברגע שמבינים את טיבם, שאם לא כן הם עלולים לגדול עד כדי כך ששורשיהם ישתלטו ואף יבקעו את האסטרואיד כולו. ישנו גם איור של כוכב שדיירו העצל לא דאג לעשות זאת, כשהוא אכן עומד להתבקע מעומס השורשים של שלושת העצים הענקיים שצמחו עליו. תיאור זה נחשב כמשל לעליית הפאשיזם והנאציזם, אשר בתחילתם נראו לאנשים רבים באירופה כרעיונות חכמים ואידיאליים, וה"עצלן" הם מדינאי המערב אשר לא נלחמו בהם מיד עם הופעתם.
דפים אבודים

בשנת 2012 נמצאו שני דפים אבודים של הספר, השופכים אור חדש על העלילה. הדפים נמצאו באוסף כתבים של הסופר והועברו לבית מכירות. העמוד הראשון מציג גרסה מוקדמת של הרגע בו הנסיך מגיע לכדור הארץ, וטקסט ששונה לאחר מכן בגרסה הסופית. העמוד השני מציג דמות חדשה לגמרי - חובב התשבצים. הנסיך וחובב התשבצים מנהלים שיחה על כדור הארץ ואז הנסיך מסייע לו עם מילה שהוא לא מצליח לפתור בתשבץ כבר שלושה ימים (שש אותיות, מתחיל ב־G). מאחר שהדף נכתב בניו יורק בשנת 1941 יש סבירות גבוהה שהמילה החסרה שלא מופיעה בטקסט היא "מלחמה" (בצרפתית: Guerre).
תרגומים

"הנסיך הקטן" הפך ליצירה המצליחה ביותר של סנט־אכזופרי, הוא תורגם ל-301 שפות ודיאלקטים, ונמכר לפי הערכות בין 200 מיליון ל-450 מיליון עותקים ברחבי העולם (נכון לשנת 2021), מה שהופך אותה לאחד הספרים הנמכרים והמתורגמים ביותר שיצאו אי פעם.
הספר תורגם לעברית חמש פעמים, על ידי מתרגמים שונים. התרגום הראשון, בידי אריה לרנר, יצא לאור בשנת 1952. התרגום השני, בידי אילנה המרמן, יצא לאור בשנת 1993. מהדורה נוספת בתרגומה של המרמן יצאה גם בשנת 2000. שני התרגומים יצאו לאור בהוצאת "עם עובד", ושניהם מלווים באיוריו של המחבר.
התרגום השלישי, יצא בגרסה מודפסת ובגרסה דיגיטלית, בידי דרור גרין, בשנת 2014 והופץ באמצעות אתר מימון ההמונים הדסטארט. גרין גם יצר לו מעין ספר המשך בשם “שיחות עם הנסיך הקטן”, המתאר כאמור את המפגש שלו עם הנסיך הקטן, בו גרין מתאר את הרעיונות הפילוסופיים והפסיכולוגיים שהגה.
התרגום הרביעי, מאת תלמה אליגון־רוז בעברית עדכנית, מלווה באיוריו של המחבר, יצא לאור בשנת 2015 בהוצאת מחברות לספרות. שבהמשך נמכר בתור מוצר נלווה לסרט של "הנסיך הקטן" שיצא באותה שנה.
התרגום החמישי תורגם על ידי רויטל שלם, ועריכתו נעשתה בידי דנית סלומון. ספר זה יצא בהוצאת "קוראים" בשנת 2015.
הספר גם תורגם ליידיש בשם "דער קליינער פרינץ" על ידי שלמה לרמן וללאדינו בשם "איל פרינצ'יפיקו" על ידי אבנר פרץ. הטקסט בספרדית יהודית נכתב הן בכתב רש"י הן בכתב לטיני.
עיבודים

סרט מוזיקלי, "הנסיך הקטן", צולם ב־1974.
עיבוד לסרט מצויר נעשה ב־1979 על ידי אולפני "ויל וינטון", בקריינותו של קליף רוברטסון.
בשנות השמונים הופקה בצרפת סדרה מצוירת שהתבססה באופן חופשי על הספר. היא שודרה באירופה ובצפון אמריקה.
בשנת 1978 יצא מחזמר ראשון על הנסיך הקטן בהפקת "התיאטרון מארץ עוץ" ובכיכובו של גדעון זינגר.
בשנת 1991 יצא סרט אנימציה על הנסיך הקטן, שדובב כמה שנים אחרי כן, ויצא בהוצאת "קלסיקלטת".
בשנת 1998 יצא מחזמר נוסף של הנסיך הקטן שבו כיכבו בין היתר נתן נתנזון ואפי בן ישראל.
חנוך רעים עיבד את הספר למחזה שהועלה לראשונה בשנת 2001 בתיאטרון מראה.
בשנת 2003 הועלתה אופרה לפי הספר, בבימוי של פרנצ'סקה זמבלו ומוזיקה של רייצ'ל פורטמן
בשנת 2011 יצא לאור בעברית נובלה גרפית שיצר האמן הרב-תחומי הצרפתי ז´ואן ספאר, עם התרגום של אילנה המרמן.
בשנת 2012 נוצרה סדרת אנימציה בהנפשה ממוחשבת של הנסיך הקטן בערוץ הילדים
בשנת 2015 יצא לאקרנים סרט אנימציה צרפתי על פי הספר. בדיבוב העברי של הסרט השתתפו שלמה ארצי בתפקיד הטייס ומיכל טרבס בתור הילדה.
בשנת 2017 הועלתה הצגה בהפקת תיאטרון דימונה ובבימוי אורי וידיסלבסקי.
בשנת 2018 הועלתה הצגה חדשה על ידי תיאטרון הילדים הישראלי
אזכורים בתרבות

בפרק "הצגה שנייה" של סדרת הטלוויזיה קרובים קרובים, מולי נבחר לגלם את התפקיד הראשי בהצגת בית הספר על פי הנסיך הקטן.
החמישייה הקאמרית עשתה פרודיה על הנסיך הקטן.
שירו של יהונתן גפן, הנסיך הקטן מפלוגה ב.
שיר של להקת אתניקס "הנסיך הקטן" שהושר בפסטיגל 1994 וזכה במקום הראשון.
במערכון "חנות הספרים" שהופיע ב"זהו זה!" בשנת 1997 הופיעה גרסה עכשווית של "הנסיך הקטן", שבה הוא מבקש מהטייס לצייר לו אסלה לאחר שהוא מסרב להטיל את מימיו באסלה.
לקריאה נוספת

אביבה קרינסקי, "מה אעשה לנסיכי ולא עשיתי". שירים בעקבות "הנסיך הקטן". נדפס ב"עיתון 77", שנה טו', גיליון 142–143, נובמבר דצמבר 1991. עמ' 26–29.
אביבה קרינסקי, בעקבות הכוכב האבוד. עיון והנחיה בקריאת "הנסיך הקטן". סדרה לביקורת ספרותית. אור עם. 1992. על הפילוסופיה ביצירה, משמעויותיה גם על רקע ההקשר ההיסטורי־תרבותי־ספרותי של כתיבתה וזיקותיה ליצירות הנכתבות היום. הספר זכה בפרס לוין קיפניס.
גדעון טיקוצקי, "הנסיך הקטן - שבעה פרקי מסע", הוצאת הקיבוץ המאוחד, 1998. מחקר מקיף על הנסיך הקטן בראי מכלול יצירותיו של אנטואן דה סנט־אכזופרי, גם אלה שלא תורגמו לעברית.
על הדברים החשובים באמת - ידידות ואהבה: הנסיך הקטן והדברים החשובים באמת. עמ' 223–298, חיים שפירא, כנרת זמורה ביתן, 2009
מפגשים עם הנסיך הקטן במדרשת או"ת לינדנבאום / הרב ד"ר דניאל אפשטיין. "המפגשים נכתבו על ידי הרב ד"ר דניאל אפשטיין מפרשת יתרו תשע"ט ועד פרשת שמות תש"פ עבור עלון בוגרות מדרשת או"ת לינדנבאום". ירושלים : אור תורה סטון. 2020.
הערות שוליים

↑  תרגום אילנה המרמן, הוצאת עם עובד, 1993
↑   משה גלעד, זוכרים אותו רק כמחבר "הנסיך הקטן". היו לו ספרים מצוינים לא פחות, באתר הארץ, 28 ביוני 2020
↑  שני ליטמן, איור מקורי מתוך "הנסיך הקטן" הועמד למכירה פומבית — ולא נמכר, באתר הארץ, 10 בדצמבר 2014
↑  עידו בלאס, התגלו שני עמודים אבודים של הספר "הנסיך הקטן", באתר הארץ, 6 במאי 2012
↑  Kathryn Shattuck, COVER STORY; A Prince Eternal, ניו יורק טיימס, ‏מרץ 2005
↑  Guardian staff reporter, Book of The Little Prince author’s love letters marks end of feud between heirs, הגרדיאן, ‏3 באפריל 2021
↑  ביקורות על התרגום:
ביאנה חפץ, צייר לי כבשה, חדשות, 18 ביוני 1993
אלאונורה לב, ילדים היזהרו מחיקויים, חדשות, 22 ביוני 1993
↑  אלי אשד, "הנסיך הקטן" - גרסת דרור גרין - יְקוּם תַּרְבּוּת, באתר יְקוּם תַּרְבּוּת, ‏באוקטובר 2015
↑   אריאנה מלמד, צייר לי כבשה בטאבלט: "הנסיך הקטן" בעברית עכשווית, באתר הארץ, 11 בינואר 2015
↑   מיה סלע, תרגום חדש ל"הנסיך הקטן" יראה אור בקרוב, באתר הארץ, 21 בדצמבר 2014
↑  דוד רפ, יצירת הקומיקס "הנסיך הקטן מאת ז'ואן ספאר | מה שחשוב באמת בחיים, באתר הארץ, 10 באפריל 2011
↑  אורי קליין, "הנסיך הקטן" בקאן: החמצה בשווי 80 מיליון דולר, באתר הארץ, 23 במאי 2015
↑  אורון שמיר, הנסיך הקטן: קסם נוסטלגי תככני, באתר הארץ, 7 באוגוסט 2015
↑  יאיר אשכנזי, המלחין אורי וידיסלבסקי נבחר למנהל האמנותי של תיאטרון דימונה אף שאין לו ניסיון רב בבימוי, באתר הארץ, 16 בפברואר 2016
| --- | --- |
בקרת זהויות :  NLI: 987007385254105171  BnF: cb11962706k (data)  GND: 4129925-5  LCCN: n87116210  MusicBrainz work: 9b9d0249-928f-375e-bdd0-8fb0a27ad79e  NLA: 35939800  SUDOC: 027626857  VIAF: 186349021   WorldCat (עם VIAF): 186349021
צרעה

ערך זה עוסק בסוג של חרק. אם התכוונתם למשמעות אחרת, ראו .
| צרעות |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
תת־מחלקה:: בעלי גלגול מלא
סדרה:: דבוראים
קבוצה:: צרעות
צרעת הפלך יונקת צוף מפרחי החצב, מועצה אזורית חוף הכרמל
הצרעות הן חרקים מסדרת הדבוראים המהווים קבוצה פאראפילטית. הצרעות הן האב הקדמון של הדבורים והנמלים, וכל הדבוראים שאינם דבורים או נמלים מכונים צרעות. הצרעות המוכרות ביותר משתייכות לתת-המשפחות Vespinae ו-Polistinae. צרעות אלה הן חרקים חברתיים, ולנקבות יש עוקץ המכיל ארס. מינים מוכרים בישראל הם הצרעה הגרמנית, הצרעה המזרחית ("דבור"), הצרעה האירופאית וצרעת הפלך (פלכית).
הצרעות היא קבוצה גדולה ומגוונת שהתמיינה למספר התאמות אבולוציוניות שונות, כפי שניכר במגוון דרכי ההזנה של המינים השונים:
ציד של חרקים ופרוקי-רגליים אחרים
הטלת הביצים בתוך גופם של חרקים אחרים (פרזיטואידיות)
הטלת הביצים בתוך רקמות צמחיות, ולעיתים יצירת עפצים
איסוף אבקה או צוף מפרחים
שתי הקבוצות הראשונות כוללות מינים רבים בעלי תועלת לאדם בתור אויבים טבעיים של מזיקים (חלקם משמשים בהדברה ביולוגית), ואילו הקבוצה השלישית כוללת מינים רבים שהם עצמם מזיקים קשים לגידולים חקלאיים. במינים רבים דרכי ההזנה משתנות בין שלבי החיים השונים. למשל, הזחלים ניזונים מטרף, ואילו הבוגרים ניזונים מצוף פרחים. הרבייה של הצרעות היא הפלודיפלואידית.
הצרעה מוזכרת בחומש דברים כלוחמת לכיבוש הארץ מהכנענים.
מיון

טווח הטקסונים אליהם מתייחס השם העממי "צרעה" משתנה מעט בין שפות שונות. באנגלית, המילה wasp מתייחסת אך ורק לדבוראים מקבוצת הדבוראים השנציים (Apocrita) שאינם דבורים או נמלים, ולא לקבוצת הדבוראים האל-שנציים (Symphyta). בעברית, לעומת זאת, הדבוראים האל-שנציים נקראים אף הם צרעות.
לרוב קבוצות הצרעות שייכות לעל-משפחות הבאות:
Stephanoidea
Ceraphronoidea
Evanioidea
Ichneumonoidea
Proctotrupomorpha
Trigonaloidea
Aculeata
גלריית תמונות

אנטומיה טיפוסית של פועלת מתת-המשפחה Vespinae
קן של פלכית שכיחה. בארץ ישראל רוב הקינים של הצרעות הם בקרקע, אך ישנם גם קינים גלויים כמו במין זה.
תקריב ראש של צרעה
צרעת ענק אסייתית, הגדולה שבצרעות
צירחולית אדומת הרגל (Ammophila rubripes) יונקת צוף מתפרחת נענע משובלת, מועצה אזורית ברנר
הערות שוליים

↑  אלעד חיל, דייגו סרקוביץ' ויובל גוטליב, הדברה משולבת של זבובים במשקי בעלי–חיים, כתב העת 'אקולוגיה וסביבה' 1, פברואר 2013, עמ' 29-30
↑  עמירם כהן, חדשנות בהדברה ביולוגית: יצוא צרעות משמידות מזיקים ב"מומיות", באתר TheMarker‏, 28 בפברואר 2012
↑  סרטון ביוטיוב על הדברה ביולוגית באמצעות צרעות
| --- | --- |
בקרת זהויות :  NLI: 987007551109605171  BnF: cb12122999w (data)  LCCN: sh85145403